কোচবিহারে সভার মাঝে বক্তব্য থামিয়ে কাকে ধমক দিলেন মমতা?

কলকাতা: রাজ্যে বর্তমানে চলছে ভোটার তালিকার বিশেষ নিবিড় সংশোধন (এসআইআর-SIR) প্রক্রিয়া। এই প্রক্রিয়া ঘিরেই বিশেষ করে সীমান্তবর্তী জেলাগুলিতে বিভ্রান্তি তৈরি হয়েছে বলে অভিযোগ তুলেছে তৃণমূল কংগ্রেস (TMC)। শাসক দলের দাবি, অসতর্কতা ও প্রশাসনিক গাফিলতির কারণে বহু বৈধ নাগরিকের নাম তালিকা থেকে বাদ পড়ে যেতে পারে (District news)।

কোচবিহারের (Coochbehar) জনবিন্যাসে রাজবংশী (Rajbangshi) ও মতুয়া (Matua) সম্প্রদায়ের উল্লেখযোগ্য উপস্থিতি এই জেলাকে রাজনৈতিকভাবে আরও সংবেদনশীল করে তুলেছে। তাই এসআইআর এবং নাগরিকত্ব-সংক্রান্ত বিতর্কের আবহে আজ কোচবিহারের রাসমেলা ময়দানের সভা থেকে মুখ্যমন্ত্রী মমতা বন্দ্যোপাধ্যায় (Mamata Banerjee) কী বার্তা দেন, তা জানতে মুখিয়ে রাজনৈতিক মহল।

আরও পড়ুন: মোদির মুখে ‘বঙ্কিমদা’, চাঁচাছোলা আক্রমণ মমতার

বিশেষত সম্প্রদায়ভিত্তিক ভোট-বোঝাপড়া, নাগরিকত্ব নিয়ে আশঙ্কা এবং ভোটার তালিকা সংশোধন—সব মিলিয়ে আজকের সভা ঘিরে বাড়ছে রাজনৈতিক উত্তেজনা। এই মঞ্চ থেকেই দেশের প্রধানমন্ত্রী নরেন্দ্র মোদিকে চাঁচাছোলা ভাষায় আক্রমন করেন মমতা।

এদিন সাহিত্যসম্রাট বঙ্কিমচন্দ্র চট্টোপাধ্যায়কে লোকসভায় ‘বঙ্কিমদা’ বলে সম্বোধন করেছিলেন প্রধানমন্ত্রী নরেন্দ্র মোদি। সেই মন্তব্যকে কেন্দ্র করে তীব্র রাজনৈতিক ঘূর্ণাবর্ত অব্যাহত। এবার কোচবিহারের রাশমেলার মাঠের সভা থেকে নাম না করে সরাসরি প্রধানমন্ত্রীকে আক্রমণ শানালেন মুখ্যমন্ত্রী মমতা বন্দ্যোপাধ্যায়।

মমতার কটাক্ষ, “বঙ্কিমচন্দ্র চট্টোপাধ্যায়কে বললেন ‘বঙ্কিমদা’! মনে হচ্ছে শ্যামদা, হরিদা। জাতীয় গান যিনি রচনা করেছেন, তাঁকে এইটুকু সম্মানও দিলেন না! আপনাদের তো মাথা নিচু করে জনগণের কাছে নাকখত দেওয়া উচিত—তাতেও ক্ষমা হবে না।”